Линда Роттенберг

Линда РоттенбергИногда Линда Ротенберг. (; 1968 сыл балаҕан ыйын 12 к.) — Эмиэрикэ урбаанньыта уонна менеджера, Endeavor Global, Inc. (1997 сылтан) тэрийээччитэ уонна салайааччыта, Zayo Group, LLC уонна Zayo Group Holdings, Inc. (2014 сылтан) салайааччыта; «Эдэр президент» тэрилтэ чилиэнэ (); «Иирээки диэн хайҕабыл: сүүрүгү утары хамсааһын күүһэ» () диэн кинигэ ааптара. Сайдан иһэр рыноктарга эргиэн кыахтарын уонна урбаан Аан Дойду таһымнаах эксперта.
Гарвард урбаан оскуолатыгар үс куурсу ыытар.

 Олоҕо 
Линда Роттенберг — адвокат уонна дьиэ хаһаайкатын кыыһа, Ньютоҥҥа улааппыт — Бостона таһа, Массачусетс ыстаат.

Кыра сылдьан түмэт идеяларын сэҥээрбит уонна ол бу түмэт тэрилтэлэригэр үлэлээбит.

Линда Роттенберг Йель быраап оскуолатыгар (Йель университета) юридическай таһым уонна Гарвард университетыгар бакалавр таһымын ылбыт. Бэйэтэ этэринэн билигин үөрэҕин талара эбитэ буоллар менеджмент үөрэҕэр барыах эбит.

Йель быраап оскуолатын бүтэрбитин кэннэ Аргентинатааҕы Палермо Университет салайыы программатыгар үлэлээбит.

1996 сыллаахха Ашока Пуондатын үлэтигэр кыттыһан Пуонданы Латыын Эмиэрикэтигэр тарҕатар.

1997 сыллаахха Петер Келлнеры кытта сайдан иһэр дойдуларга кыра уонна орто бизнеска көмөлөһөр Endeavor Global, Inc. диэн Аан Дойду таһымнаах эргиэнэ суох тэрилтэни тэрийэр уонна салайар.

2014 сыл ыам ыйын 14 к. Zayo Group, LLC уонна Zayo Group Holdings, Inc. салайааччыта буолар, ону таһынан ABRAAJ Capital сүбэтигэр киирэр

 Сыанабыл 
2001 сыл сэтинньи 5 к. Time сурунаал Endeavor Global  тэрийээччилэрин Линда Роттенбергы уонна Петер Келлнеры  «XXI үйэ 100 саамай ордук саҥардыыны оҥорооччулар» () ахсааннарыгар кииллэрэр.

2002 сыллаахха Шваб Пуондата Endeavorы уонна Линда Роттернбергы Аан Дойду экономикаҕа форумугар Аан Дойду саамай бастыҥ түмэт урбаанньыттарын ахсааныгар кииллэрэр.

2003 сыллаахха Innovators Under 35 диэн саамай үчүгэй эдэр саҥардааччылар ахсааннарыгар киирэр.

Dell, Inc. диэн хампаанньа бэйэтин рекламатыгар көрдөрөр.

2008 сыллаахха Аан Дойдутааҕы Вдова Клико диэн вино дьиэтэ Линда Роттенбергы «2008 сыллаах Дьыала Дьахтара» () ааты иҥэрэр. Ол сыл US News & World Report кинини «Саамай ордук Эмиэрикэ салайааччыта» () диэн ааттыыр.

2011 сыллаахха Forbes Линда Роттенбергы Impact 30 диэн бастыҥ түмэт урбаанньыттар ахсааннарыгар кииллэрэр.

Кинини «Аан Дойду сарсыҥҥы салайааччыта» (), «Эдэр Аан Дойду салайааччыта» () уонна «Бастыҥ түмэт урбаанньыта» () диэн ааттыы сылдьыбыттара.

 Тус олоҕо 
Брюс Фейлер () диэн телеведущайга, суруналыыска уонна суруйааччыга кэргэн тахсыбыт. Икки игирэ кыыстаах. Бруклиҥҥа олорор.

 Кинигэлэрэ 


 Быһаарыылар 

 Сигэлэр 
 Ситим сир: 
 Twitter: lindarottenberg.
 Facebook: LindaRottenbergAuthor.
 LindeIn: lindarottenberg.
 Ыстатыйалар:
 New Research: If You Want To Scale Impact, Put Financial Results First.
 Интервьюлар:
 Linda Rottenberg: Enabling High Impact Entrepreneurs to Transform Economies .
 Linda Rottenberg: Part 1 of an interview by Bob Morris.
 LBDC: Interview with LINDA ROTTENBERG Endeavor CEO and Co-Founder.
 Видеолар:
 Linda Rottenberg: Crazy is a Compliment.
 Linda Rottenberg: For Entrepreneurs, "Crazy" Is A Compliment.
 Linda Rottenberg, CEO & Co-Founder - Endeavor - Part I (Linda Rottenberg, CEO & Co-Founder - Endeavor - Part I ).
 Аудио:
 Audio Podcast:Crazy is a Compliment  .

Категория:Дьоннор алпабыытынан
Категория:1968 сыллаахха төрөөбүттэр